Gedagte vir die dag: God se liefdesverhouding – Medelye met menseFoto: pixabay.com Nineve het meer as 120 000 mense wat nie weet wat reg of verkeerd is nie en ook baie diere. Sal Ek dan nie medelye hê oor die groot stad Nineve nie? (Jona 4:11) Jona het gelewe in ’n tyd toe die Assiriërs gehaat is omdat hulle mag oor Israel gehad het. God het vir Jona gewys wat sy strategie vir Assirië en sy hoofstad, Nineve, was. God het besluit om sy liefde te bewys en Assirië tot skuldbelydenis te roep. Geestelike herlewing in Nineve het God se plan vervul, maar vir Jona baie kwaad gemaak. Is daar plekke en mense wat jy nie wil hê God se liefde moet ken nie? U wat my vyande liefhet, leer my om hulle ook lief te hê. Vergroot my vermoë om lief te hê. Gee vir my u perspektief op mense en u sorg vir die verlorenes. Amen.